13.1.2022
MT
Il-Ġurnal Uffiċjali tal-Unjoni Ewropea
L 8/37
ir-rekwiżiti għad-dħul fl-Unjoni ta’ prodotti ta’ oriġini bovina, ovina u kaprina biż-żieda ta’ kundizzjonijiet speċifiċi fil-każ tad-dħul fl-Unjoni ta’ prodotti tar-ruminanti minn pajjiż b’riskju kontrollat ta’ BSE fejn ikunu ġejjin minn annimali li joriġinaw minn pajjiż b’riskju mhux determinat ta’ BSE.
Dawk ir-rekwiżiti l-ġodda għad-dħul fl-Unjoni ta’ dawk il-kunsinni jenħtieġ li jiġu riflessi f’dawk il-mudelli taċ-ċertifikati tas-saħħa tal-annimali/uffiċjali u ċ-ċertifikati uffiċjali.
Għalhekk huwa meħtieġ li dawk il-mudelli jiġu emendati kif xieraq.
(3)
Barra minn hekk, l-attestazzjonijiet tas-saħħa pubblika u tas-saħħa tal-annimali fil-mudell taċ-ċertifikati tas-saħħa tal-annimali/uffiċjali għad-dħul fl-Unjoni ta’ kunsinni ta’ ċerti kategoriji ta’ prodotti tal-laħam maħsuba għallkonsum mill-bniedem stabbiliti fil-Kapitoli 25 (MUDELL MPNT) u 26 (MUDELL MPST) tal-Anness III tarRegolament ta’ Implimentazzjoni (UE) 2020/2235 jenħtieġ li jiġu emendati sabiex jirriflettu b’mod preċiż ir-rekwiżiti dwar id-dħul fl-Unjoni ta’ prodotti li ġejjin mill-annimali minn annimali ċervidi mrobbija u selvaġġi stabbiliti fl-Anness IX, il-Kapitolu F, tar-Regolament (KE) 999/2001 u dwar l-istabbiliment tal-oriġini ta’ annimali li minnhom inkiseb laħam frisk stabbiliti fl-Artikolu 150 tar-Regolament Delegat tal-Kummissjoni (UE) 2020/692 (7) rispettivament.
Għalhekk huwa meħtieġ li dawk il-mudelli jiġu emendati kif xieraq.
(4)
Il-Kapitolu 27 tal-Anness III tar-Regolament ta’ Implimentazzjoni (UE) 2020/2235 jistabbilixxi mudell taċ-ċertifikat tas-saħħa tal-annimali/uffiċjali għad-dħul fl-Unjoni ta’ budellati maħsuba għall-konsum mill-bniedem (MUDELL CAS).
F’konformità mal-Artikolu 148 tar-Regolament Delegat (UE) 2020/692, il-punt II.2.2. ta’ dak il-mudell taċċertifikat tas-saħħa tal-annimali/uffiċjali jipprovdi l-possibbiltà li l-pajjiżi terzi jew territorji, jew żoni tagħhom, awtorizzati għad-dħul fl-Unjoni ta’ laħam frisk u għalhekk elenkati fl-Anness XIII tar-Regolament ta’ Implimentazzjoni tal-Kummissjoni (UE) 2021/404 (8), għad-dħul fl-Unjoni ta’ kunsinni ta’ budellati mingħajr mingħajr ċertifikazzjoni tal-applikazzjoni tat-trattament ta’ mitigazzjoni tar-riskji previsti fil-punt 2 tal-Anness XXVI tar-Regolament Delegat (UE) 2020/692.
Madankollu, it-test attwali ta’ dak il-punt mhuwiex ċar biżżejjed firrigward taż-żona tal-oriġini tal-budellati meta din il-possibbiltà hija applikabbli.
Sabiex jiġi ċċarat li tali possibbiltà tapplika biss għaż-żoni elenkati fl-Anness XIII tar-Regolament ta’ Implimentazzjoni (UE) 2021/404, jenħtieġ li jiġi inkluż il-kodiċi taż-żona tal-oriġini tal-budellati, kif jidher fl-Anness XIII tar-Regolament ta’ Implimentazzjoni (UE) 2021/404.
Għalhekk huwa meħtieġ li dak il-mudell jiġi emendat kif xieraq.
(5)
Barra minn hekk, il-Kapitoli 28 (MUDELL FISH-CRUST-HC) u 31 (MUDELL MOL-HC) tal-Anness III tar-Regolament ta’ Implimentazzjoni (UE) 2020/2235 stabbilew mudelli taċ-ċertifikati tas-saħħa tal-annimali/uffiċjali għad-dħul fl-Unjoni ta’ kunsinni ta’ ħut ħaj, krustaċji ħajjin, u prodotti li ġejjin mill-annimali minn dawk l-annimali maħsuba għall-konsum mill-bniedem, u kunsinni ta’ molluski bivalvi ħajjin, ekinodermi, tunikati, gasteropodi tal-baħar u prodotti li ġejjin mill-annimali minn dawk l-annimali maħsuba għall-konsum mill-bniedem.
Sabiex tittejjeb iċ-ċarezza tan-noti f’dawk il-mudelli, jenħtieġ li jiġi speċifikat b’mod ċar li l-kunsinni ta’ prodotti li ġejjin millannimali minn annimali akkwatiċi li jirrikjedu l-mili tal-attestazzjonijiet tas-saħħa tal-annimali stabbiliti fil-Parti II.2 huma dawk li ma ġewx esklużi mill-kamp ta’ applikazzjoni tar-Regolament Delegat (UE) 2020/692, skont l-Artikolu 1, il-punt (6), ta’ dak ir-Regolament.
Speċifikament, il-kunsinni ta’ prodotti li ġejjin mill-annimali minn annimali akkwatiċi, għajr l-annimali akkwatiċi ħajjin, li jidħlu fl-Unjoni lesti għall-konsum mill-bniedem, mingħajr ma jgħaddu minn ipproċessar ulterjuri fl-Unjoni, ma jeħtiġux il-mili tal-attestazzjonijiet tas-saħħa tal-annimali stabbiliti fil-Parti II.2.
Id-definizzjoni ta’ “ipproċessar ulterjuri” tgħin ukoll biex tiġi ċċarata s-sitwazzjoni dwar tali kunsinni.
Għalhekk huwa meħtieġ li dawk il-mudelli jiġu emendati kif xieraq.
(6)
Barra minn hekk, l-emendi reċenti li saru fl-Artikolu 167, il-punti (a) u (b), u fl-Artikolu 169(3), il-punt (b), tarRegolament Delegat (UE) 2020/692 bir-Regolament Delegat tal-Kummissjoni (UE) 2021/1705 (9) jenħtieġ li jiġu riflessi fl-attestazzjonijiet tas-saħħa tal-annimali tal-Kapitoli 28 (MUDELL FISH-CRUST-HC) u 31 (MUDELL MOL-HC) tal-Anness III tar-Regolament ta’ Implimentazzjoni (UE) 2020/2235.
Għalhekk huwa meħtieġ li dawk il-mudelli jiġu emendati kif xieraq.
(7) Ir-Regolament Delegat tal-Kummissjoni (UE) 2020/692 tat-30 ta’ Jannar 2020 li jissupplimenta r-Regolament (UE) 2016/429 talParlament Ewropew u tal-Kunsill fir-rigward tar-regoli għad-dħul fl-Unjoni, u l-moviment u l-immaniġġjar wara d-dħul ta’ konsenji ta’ ċerti annimali, prodotti ġerminali u prodotti li joriġinaw mill-annimali (ĠU L 174, 3.6.2020, p. 379).
(8) Ir-Regolament ta’ Implimentazzjoni tal-Kummissjoni (UE) 2021/404 tal-24 ta’ Marzu 2021 li jistabbilixxi l-listi ta’ pajjiżi terzi, territorji jew żoni tagħhom li minnhom huwa permess id-dħul fl-Unjoni ta’ annimali, prodotti ġerminali u prodotti li joriġinaw mill-annimali f’konformità mar-Regolament (UE) 2016/429 tal-Parlament Ewropew u tal-Kunsill (ĠU L 114, 31.3.2021, p. 1).
(9) Ir-Regolament Delegat tal-Kummissjoni (UE) 2021/1705 tal-14 ta’ Lulju 2021 li jemenda r-Regolament Delegat (UE) 2020/692 li jissupplimenta r-Regolament (UE) 2016/429 tal-Parlament Ewropew u tal-Kunsill fir-rigward tar-regoli għad-dħul fl-Unjoni, u l-moviment u l-immaniġġjar wara d-dħul ta’ konsenji ta’ ċerti annimali, prodotti ġerminali u prodotti li joriġinaw mill-annimali (ĠU L 339, 24.9.2021, p. 40).